ທ່ານ Kerry ​ວາງ​ພວງມາລາ​ ໃຫ້ທະຫານ ການາດາ ທີ່ ຖືກສັງຫານ
ທ່ານ Kerry ​ເອີ້ນ​ການ​​ເສຍ​ຊີວິດ​ ຂອງ​ສິບ​ໂທ Nathan Cirillo ວ່າ​ ເປັນການໂຈມຕີ ທີ່ມີການວາງແຜນ​ໄວ້​ລ່ວງ​ໜ້າ​ ຂອງ​ພວກ​​ກໍ່​ການ​ຮ້າຍ.
ລັດຖະມົນຕີການຕ່າງປະເທດສະຫະລັດ ທ່ານ John Kerry ໄດ້ໄປວາງພວງມາລາ ທີ່ອະນຸສາວະລີ ໄວ້ອາໄລໃຫ້ແກ່ພວກ ທີ່ເສຍຊີວິດ ໃນປາງສົງຄາມ ແຫ່ງຊາດຂອງການາດາ ທີ່ນະ ຄອນOtttawa ບ່ອນທີ່ທະຫານການາດາຖືກມືປືນຍິງສັງຫານ ໃນອາທິດແລ້ວນີ້ ທ່ານ Kerry ເອີ້ນການເສຍຊີວິດຂອງສິບໂທ Nathan Cirillo ວ່າເປັນການໂຈມຕີທີ່ມີ ການວາງແຜນໄວ້ລ່ວງໜ້າຂອງພວກ ກໍ່ການຮ້າຍ ຫຼັງຈາກທີ່ສັງຫານສິບໂທ Cirillo ແລ້ວ ມືປືນກໍໄດ້ເປີດສາກລະ ດົມຍິງໃສ່ຜູ້ຄົນຢູ່ຂ້າງໃນຕຶກລັດຖະສະພາ ກ່ອນທີ່ລາວຈະຖືກຍິງຕາຍ ໂດຍຕຳຫຼວດປະ ຈຳສະພາ ຜູ້ຄົນຈຳນວນຫຼາຍພັນຄົນພາກັນມາໄວ້ທຸກໃຫ້ແກ່ສິບໂທ Cirillo ໃນງານຊາປະນະກິດສົບ ທີ່ບ້ານເກີດຂອງຜູ້ກ່ຽວ ທີ່ເມືອງ Hamilton ລັດ Ontariao ໃນວັນອັງຄານວານນີ້ ນາ ຍົກລັດຖະມົນຕີການາດາ ທ່ານ Stephen Harper ໄດ້ກ່າວສັນລະເສີນສິບໂທ Cirillo ເປັນບຸກຄົນ ທີ່ປວງຊົນທັງປະເທດ ພາກັນລະລຶກເຖິງ ຄຸນງາມຄວາມດີ ແລະກຽດສັກສີ ຂອງຜູ້ກ່ຽວ ດ້ວຍຄວາມພູມໃຈ ດ້ວຍຄວາມເຄົາລົບແລະໃຫ້ການນັບຖືຢ່າງທະນົງກຽດ ສອງມື້ກ່ອນທີ່ໄດ້ເກີດການໂຈມຕີທີ່ນະຄອນ Ottawa ຜູ້ຕ້ອງສົງໄສວ່າເປັນພວກຫົວຮຸນແຮງອິສລາມຄົນນຶ່ງໄດ້ຕັ້ງໃຈຂັບລົດເຂົ້າຕຳທະຫານການາດາ 2 ຄົນໃນແຂວງ Quebec ແລະເຮັດໃຫ້ຄົນນຶ່ງເສຍຊີວິດ ທ່ານ Kerry ໄດ້ກ່າວວ່າ ທັງໂລກໄດ້ເປັນສັກຂີພິຍານເຖິງຄວາມເຂັ້ມແຂງແລະຄວາມກ້າ ຫານຊານໄຊຂອງການາດາ ທ່ານໄດ້ກ່າວວ່າ ທັງສະຫະລັດແລະການາດາຈະຮ່ວມ ມືຄູ່ກັນເປັນພາຄີຕໍ່ສູ້ເພື່ອເອົາຊະນະພວກກໍ່ການຮ້າຍແລະເຜີຍແບໃນອັນທີ່ທ່ານເອີ້ນວ່າ ການຫລອກລວງຕົບຕາຂອງພວກກໍ່ການຮ້າຍນີ້ ໃນມື້ວາວນນີ້ ທ່ານ Kerry ຍັງໄດ້ໂອ້ລົມສົນທະນາ ກັບນາຍົກລັດຖະມົນຕີການາດາ ທ່ານ Harper ແລະລັດຖະມົນຕີການຕ່າງປະເທດການາດາ ທ່ານ John Baird ນຳ